[bookmark: _Hlk3555088][bookmark: _Toc234036336]7.pielikums nolikumam
"Medikamentu un medicīnas preču piegāde 
Rēzeknes bērnu - jaunatnes sporta skolai"
 (iepirkuma identifikācijas Nr.RVP 2026/60)

IEPIRKUMA LĪGUMS (PROJEKTS)
Par _________

Pircēja līguma Nr.______________
Piegādātāja līguma Nr.______________

Rēzeknē,
(Datums)

____________________, reģ. Nr.__________, juridiskā adrese:  ____________________, turpmāk – Pircējs, tās ______________ personā, kur_ rīkojas saskaņā ar__________, no vienas puses, un
 
_____________________, reģistrācijas Nr. ______________, juridiskā adrese: ______________________, turpmāk – Piegādātājs, tās ____________ personā, kur_ rīkojas uz ___________ pamata, no otras puses, kas gan Pircējs, gan  Piegādātājs katrs atsevišķi un kopā, turpmāk  – Puse/(-s), ievērojot, ka Piegādātājs ir uzvarējis Rēzeknes valstspilsētas pašvaldības rīkotajā iepirkuma “Medikamentu un medicīnas preču piegāde Rēzeknes bērnu - jaunatnes sporta skolai”, (identifikācijas Nr. RVP 2026/60) _.daļā “______”, turpmāk tekstā – Iepirkums, bez viltus un spaidiem, brīvi paužot savu gribu, noslēdz sekojošo līgumu, turpmāk - Līgums:

1. LĪGUMA PRIEKŠMETS
1.1. Pircējs pērk, bet Piegādātājs pārdod un piegādā ____________, turpmāk tekstā – Prece/-es, saskaņā ar Piegādātāja Iepirkumā iesniegto Tehnisko specifikāciju/ Tehnisko – finanšu piedāvājumu (_.pielikums) un Līguma noteikumiem.
1.2. Pircējs pērk vai pasūta Preces pēc nepieciešamības atsevišķu partiju veidā un tam nav pienākums veikt Preču pasūtījumu par visu Līguma 3.1.punktā noteikto Līguma summu.
1.3. Preču piegādes adrese – 18.novembra iela 39, Rēzekne, LV-4601.

2. LĪGUMA TERMIŅŠ
2.1. Līgums stājas spēkā ar tā abpusējās parakstīšanas dienu un ir spēkā 12 (divpadsmit) mēnešus vai līdz līgumcenas izsmelšanai, atkarībā no tā, kurš no apstākļiem iestājas pirmais. 

3. LĪGUMA SUMMA UN NORĒĶINU KĀRTĪBA
3.1. Līguma summa ir līdz EUR __ (__euro un __ centi) bez pievienotās vērtības nodokļa, turpmāk tekstā – PVN. PVN tiek aprēķināts un maksāts papildus saskaņā ar Latvijas Republikā spēkā esošo nodokļa likmi.
3.2. Nodokļu jomu regulējošo normatīvo aktu izmaiņu gadījumā PVN likme tiek piemērota saskaņā ar Preces piegādes brīdī spēkā esošajiem normatīvajiem aktiem, neveicot atsevišķus grozījumus Līgumā.
3.3. Cena par Preces 1 (vienu) vienību ir norādīta Tehniskajā – finanšu piedāvājumā. 
3.4. Preces cenā ir iekļauta Preces vērtība, iepakojuma, piegādes, personāla, transporta un izkraušanas izmaksas, visi valsts un pašvaldības noteiktie nodokļi (izņemot PVN), nodevas un citas izmaksas, kas saistītas ar Preci un tās piegādi.
3.5. Pircējs apņemas samaksāt Piegādātājam par Preci 30 (trīsdesmit) kalendāro dienu laikā pēc Preču saņemšanas un pavadzīmes parakstīšanas, pārskaitot naudas līdzekļus uz Piegādāja bankas kontu. 
3.6. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto norēķinu kontu.
3.7. Piegādātājs sagatavo un iesniedz Pircējam uz Līgumā noradīto e-adresi vai e-pasta adresi rēķinu atbilstoši Ministru kabineta noteiktajam elektroniskā rēķina standartam. Rēķins tiks uzskatīts par saņemtu nākamajā darba dienā pēc tā nosūtīšanas uz Pircēja /Pircēja struktūrvienības ___________, e-adresi vai e-pastu, kas norādītas Līgumā.
3.8. [bookmark: _Hlk167708378]Līguma 3.7.apakšpunktā noteikto prasību neievērošanas gadījumā Pasūtītājs ir tiesīgs neapmaksāt rēķinu līdz minēto prasību izpildei, līdz ar ko Pasūtītājam nevar tikt piemēroti šī Līguma 6.6.apakšpunkta noteikumi.
3.9. Pasūtītājs veic samaksu Piegādātājam tikai par kvalitatīvām Precēm.

4. PREČU PIEGĀDES NOTEIKUMI
4.1. Pircējs pasūta Preces pa daļām. Veicot pasūtījumu, Puses savstarpēji saskaņo piegādājamo Preču veidus, daudzumu un piegādes laiku.
4.2. Kontaktpersona, kas no Piegādātāja puses ir atbildīga par pasūtījumu pieņemšanu ir _______________, tālrunis _____________, e-pasts – _________________. 
4.3. Kontaktpersona, kas no Pircēja puses ir tiesīga veikt/pieņemt pasūtījumus un parakstīt pavaddokumentus ir _____________, tālrunis ___________, e-pasts - _________________. 
4.4. Preces tiek piegādātas atsevišķās partijās, pamatojoties uz Pircēja veiktiem iepriekšējiem pasūtījumiem. Katrā pasūtījumā Pircējs norāda pasūtīto Preces veidu, daudzumu, nepieciešamo piegādes datumu un piegādes adresi. Pasūtījumu apjomus un veikšanas intervālus Pircējs izvēlas pēc saviem ieskatiem.
4.5. Piegādātājs apņemas piegādāt kvalitatīvu Preci pēc Pircēja Tehniskajā specifikācijā norādītās piegādes adreses 2 (divu) darba dienu laikā pēc pasūtījuma veikšanas. Piegāde jāveic darba dienās no plkst. 8:00 līdz 16:30. 
4.6. Piegādātājs var nodrošināt Preču pārdošanu Piegādātāja tirdzniecības vietā – aptiekā pēc adreses ___________, Rēzeknē, vai interneta vietnē ___________ (ja Piegādātājs nodrošina). 
4.7. Preču piegādi un saņemšanu apliecina Pušu pārstāvju parakstīta preču pavadzīme.
4.8. Preču pieņemšanu apliecina un pavadzīmi no Pircēja puses paraksta Pircēja struktūrvienības pārstāvji.
4.9. Pircējam ir tiesības pirms Preces pieņemšanas pārbaudīt Preci, nepieņemt to un neparakstīt Preču pavadzīmi, ja Prece neatbilst šī Līguma noteikumiem. Par Preces neatbilstību Līgumam Pircējs 3 (trīs) darba dienu laikā rakstiski iesniedz Piegādātājam pretenziju, papildus nosūtot to arī uz e-pastu.
4.10. Piegādātājam ir pienākums darba dienās 24 (divdesmit četru) stundu laikā no Pretenzijas saņemšanas paziņot Pircējam par pretenzijas atzīšanu vai neatzīšanu. Ja šajā punktā noteiktajā termiņā Piegādātāja paziņojums netiek saņemts, uzskatāms, ka Piegādātājs ir atzinis pretenziju. 
4.11. Piegādātājam ir pienākums 2 (divu) darba dienu laikā (darba dienās no plkst.8:00 līdz 16:30), ja Puses nevienojās citādi, novērst pretenzijā norādītās neatbilstības, piegādāt Preci atbilstošu Līguma noteikumiem un pildīt uzliktās piegādes termiņa nokavējuma sankcijas, ja termiņš ir nokavēts.
4.12. Ja Pircējs, pēc pavadzīmes parakstīšanas Līguma darbības laikā, atklāj Precei slēptos trūkumus, Puses rīkojās saskaņā ar šī Līguma 4.9. - 4.11. punktu. 
4.13. Piegādes laikā, strādājot Pircēja telpās, Piegādātājs ievēro Latvijas Republikā spēkā esošo darba drošības, sanitāro un ugunsdrošības noteikumu prasības.

5. PREČU KVALITĀTE
5.1. Piegādātājs apņemas piegādāt kvalitatīvas Preces, kuras atbilst Līguma noteikumiem un Latvijas Republikas spēkā esošo normatīvo aktu prasībām.
5.2. Piegādātājs apņemas nodrošināt pienācīgu Preču kvalitāti, noteikto glabāšanas un transportēšanas režīmu, kā arī atbilstošu iepakojumu un marķējumu, kam jāatbilst Latvijas Republikā spēkā esošajiem normatīvajiem aktiem un ražotāja norādījumiem. Precēm jābūt iepakotām tā, lai transportēšanas un glabāšanas laikā saglabātos nemainīga Preču kvalitāte. Gadījumā, ja Pircējam rodas šaubas par punktā norādīto prasību ievērošanu, Pircējs ir tiesīgs pieprasīt Piegādātājam Preču atbilstošas uzglabāšanas un pārvadāšanas apliecinošus dokumentus.
5.3. Preces derīguma termiņš uz Preču piegādes brīdi ir ne mazāks par pusi no attiecīgās Preces derīguma termiņa. Piegādātājs atbild par piegādāto Preču kvalitāti līdz tās derīguma termiņa beigām un sedz Pircējam visus pierādītos zaudējumus, kas saistīti ar Preces neatbilstību kvalitātes prasībām.
5.4. Precei jābūt marķētai ar ražotāja firmas zīmi, instrukcijām latviešu valodā, ražotāja adresi un sērijas numuru un apgādātai ar ražotāja oriģinālo informāciju,  
5.5. Piegādātājs atbild par Preces kvalitāti līdz tās derīguma termiņa beigām, kā arī to, ka Preces izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai. Piegādātājs sedz Pasūtītājam visus ar Preces neatbilstību kvalitātei saistītos zaudējumus.
5.6. Pircējam ir tiesības sastādīt defekta aktu, ja Precei ir slēpti defekti/ trūkumi, kas radušies ražotāja vainas dēļ un kas ir konstatēti Preces lietošanas laikā. Defekta akts Piegādātājam tiek iesniegts elektroniski nosūtot uz Līgumā norādīto e-pastu. 

6. PUŠU ATBILDĪBA
6.1. Puses ir atbildīgas par Līgumā noteikto saistību pilnīgu izpildi, atbilstoši Līguma noteikumiem. 
6.2. Pusēm ir pienākums atlīdzināt otrai Pusei nodarītos tiešos zaudējumus, ja tādi ir radušies darbības vai bezdarbības rezultātā Līguma izpildes laikā.
6.3. Par Preces kvalitātes izmaiņām, kas radušās, Precei atrodoties Pircēja rīcībā, atbild Pircējs. Pircējs nes pilnu mantisko atbildību par Preci no Preču pieņemšanas līdz pilnīgai tās apmaksai Piegādātājam. 
6.4. Īpašuma tiesības uz Preci pāriet no Piegādātāja uz Pircēju, tikai pēc tam, kad ir pilnīgi samaksāti visi maksājumi, kas nolīgti Pircējam saskaņā ar šī Līguma noteikumiem.
6.5. Gadījumā, ja Pircējs neveic samaksu par saņemtajām Precēm, saskaņā ar šā līguma 3.6.punktu vai, ja uz Preču pasūtīšanas brīdi Pircējs ir atzīs par maksātnespējīgu, Piegādātājam ir tiesības turpmāk Preci nepiegādāt.
6.6. Par maksājuma termiņa nokavējumu, Piegādātājam ir tiesības piemērot Pircējam līgumsodu 0,1% apmērā no apmaksājamās summas par katru nokavēto dienu, bet kopsummā ne vairāk kā 10% (desmit procenti) no neapmaksātās summas.
6.7. Par šajā Līgumā 4.5. un 4.11. punktā noteikto termiņu kavējumu Piegādāja vainas dēļ, Pircējam ir tiesības piemērot Piegādātājam līgumsodu 0,1% apmērā no pasūtījuma kopsummas par katru nokavēto dienu, bet kopsummā ne vairāk kā 10% (desmit procenti) no kopējās Līguma summas.
6.8. Gadījumā, ja Piegādātājs nevar nodrošināt Preču piegādi visā šī Līguma spēkā esamības laikā, Pircējam ir tiesības piemērot Piegādātājam līgumsodu 10% apmērā no atlikušās, pēc pēdējās pavadzīmes/ rēķina nomaksas, neizpildītās Līguma summas. Līgumsoda samaksa Puses neatbrīvo no zaudējumu atlīdzības un saistību izpildes pienākuma.
6.9. Pircējam ir tiesības vienpusēji izbeigt Līgumu, ja  Līgumu nav iespējams izpildīt tādēļ, ka Līguma izpildes laikā Piegādātājam, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
6.10. Pircējam ir tiesības ieturēt līgumsodu, veicot norēķinu. 
6.11. Pircējam ir pienākums nodrošināt, lai visā Līguma darbības laikā tam būtu spēkā esošs Veselības inspekcijas pārbaudes akts, kurā noteiktas tiesības iegādāties preces (zāles). (attiecībā uz iepirkuma 1.daļu)
6.12. Pārdēvējam ir pienākums nodrošināt , ka tam visā Līguma darbības laikā ir spēkā esoša speciālā atļauja (licence) farmaceitiskai darbībai. (attiecībā uz iepirkuma 1.daļu).
6.13. Izpildītājs apņemas Līguma izpildē neiesaistīt Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā[footnoteRef:1], noteikumu 5.k panta 1.punktā minētās personas. [1:  Padomes Regula (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 
https://eur-lex.europa.eu/legal-content/LV/TXT/?uri=CELEX:32022R0576#ntr*7-L_2022111LV.01000101-E0010] 

6.14. Izpildītājs apņemas, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi[footnoteRef:2], [footnoteRef:3]. [2:  Pakalpojuma izcelsme nosakāma pēc paša piegādātāja izcelsmes valsts – juridiskām personām vadās pēc reģistrācijas valsts, fiziskām – pēc valstspiederības. Tātad pakalpojumu nedrīkst sniegt Krievijas Federācijā vai Baltkrievijas Republikā reģistrēti piegādātāji. Ja piegādātais ir fiziska persona, tas nedrīkst būt Krievijas vai Baltkrievijas pilsonis. https://www.iub.gov.lv/lv/media/11184/download?attachment ]  [3:  Atbilstoši Publisko iepirkumu likuma 2.2 panta noteikumiem, https://likumi.lv/ta/id/287760#p2_2] 


7. NEPĀRVARAMA VARA
7.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, nepārvaramas varas rezultātā iestājusies preču ražotāja nespēja pildīt savas saistības, autoavārijas vai citas transporta satiksmes neparedzētas problēmas, kā arī karš un karadarbība, streiki, Latvijas Republikas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītiem Līguma izpildes traucējumiem, tikai gadījumā, ja pēc nepārvaramās varas apstākļu iestāšanās ir izdarījusi visu iespējamo, lai novērstu radušos Līguma izpildes šķēršļus.
7.2. Pusei, kas nokļuvusi nepārvaramas varas apstākļos, bez kavēšanās, bet ne vēlāk kā 5 (piecu) darba dienu laikā pēc nepārvaramas varas iestāšanās rakstiski jāinformē par to otra Puse un, ja tas ir iespējams, ziņojumam jāpievieno kompetentas iestādes izsniegta izziņa, kas satur minēto apstākļu apstiprinājumu. 

8. LĪGUMA GROZĪŠANA, IZBEIGŠANA UN STRĪDU IZSKATĪŠANA
8.1. Pusēm ir tiesības, savstarpēji vienojoties, veikt izmaiņas Līgumā. Grozot Līgumu, Puses ņem vērā Publisko iepirkumu likuma 61. panta nosacījumus.
8.2. Visi Līguma grozījumi noformējami rakstveidā un pēc parakstīšanas tie kļūst par Līguma neatņemamu sastāvdaļu.
8.3. Pircējs nepieciešamības gadījumā būs tiesīgs palielināt preču apjomu un līdz ar to proporcionāli arī Līguma kopējo summu. Kopējais preču apjoma palielinājums vai Līguma kopējās summas palielinājums ir līdz 10% (desmit procentiem) no sākotnējās Līguma summas. Apjomu palielināšanās gadījumā tiks izmantoti piedāvājumā norādītie izcenojumi. Nolīgtā līgumcena tiks koriģēta proporcionāli apjomu izmaiņām. Šādā gadījumā Pircējam rakstveidā jāinformē Piegādātājs vismaz 10 (desmit) darba dienas iepriekš.
8.4. Pārdevējam ir tiesības savlaicīgi informēt un rakstveidā vienoties ar Pasūtītāja par iespējamu Preču (medikamentu/medicīnas preču) sortimenta maiņu, aizstājot tehniskajā specifikācijā iekļautās Preces ar citām ekvivalentām precēm, ievērojot sekojošus noteikumus:
8.4.1. ja tiek veikta Preču nomaiņa/aizstāšana, tiek izmantota Līguma __.pielikumā “Tehniskais piedāvājumus” norādītā nomaināmās/aizstājamās Preces vienības cena konkrētajā izmaksu pozīcijā; 
8.4.2. Pārdevējam ir pienākums līdz ar rakstveida iesniegumu par preces nomaiņu iesniegt Pasūtītājam informāciju, kas apliecinātu tās ekvivalenci un atbilstību iepirkuma nolikumā, un tā pielikumos izvirzītājām prasībām.
8.5. Pusēm ir tiesības vienpusēji izbeigt Līgumu pirms termiņa, ja:  
8.5.1. viena no Pusēm likumā noteiktajā kārtībā tiek atzīta par maksātnespējīgu vai bankrotējušu, vai pret to uzsākts likvidācijas process;
8.5.2. ja ir iestājušie un ilgst vairāk nekā 3 (trīs) mēnešus nepārvaramas varas apstākļi, kas kādai no Pusēm padara tās saistību izpildi par neiespējamu.
8.6. Pircējam ir tiesības vienpusēji izbeigt Līgumu, rakstveidā paziņojot par to Piegādātājam vismaz 10 (desmit) dienas iepriekš, neizmaksājot Piegādātājam ar Līguma laušanu radušos zaudējumus, ja:
8.6.1. Piegādātājs pieļauj savu saistību nokavējumu ilgāk par 20 (divdesmit) dienām. Šajā gadījumā Piegādātājam jāatlīdzina Pircējam visi radušiem zaudējumi.
8.6.2. Piegādātājs piegādā nekvalitatīvas Preces un konstatēti vismaz 2 (divi) gadījumi.
8.6.3. Piegādātājs atsakās nomainīt tehniskajā piedāvājumā noteiktajām neatbilstošas un/vai nekvalitatīvas Preces.
8.6.4. Piegādātāja līgumsods ir sasniedzis 10% (desmit procentus) no Līgumcenas.
8.6.5. Piegādātājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi.
8.6.6. Ir pasludināts Piegādātāja maksātnespējas process vai iestājušies citi apstākļi, kas liegs Piegādātājam turpināt Līguma izpildi saskaņā ar Līguma noteikumi un/vai kas negatīvi ietekmē Pircēja tiesības, kuras izriet no Līguma.
8.6.7. Piegādātājs ir patvaļīgi pārtraucis Līguma izpildi, tai skaitā Pārdevējs nav sasniedzams juridiskajā vai deklarētajā dzīvesvietas adresē.
8.7. Piegādātājam ir tiesības vienpusēji izbeigt Līgumu pirms termiņa, ja Pircējs vismaz 2 (divas) reizes ir pārkāpis Līguma 3.5.punktā paredzēto saistību izpildi.
8.8. Puse informē rakstveidā, 10 (desmit) dienas iepriekš, otru Pusi par turpmāko Preces piegāžu pārtraukšanu un Līguma vienpusēju izbeigšanu. 
8.9. Līguma izbeigšana neatbrīvo Puses no jau pastāvošo saistību izpildes. 
8.10. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas, saskaņā ar Līguma 4.9. - 4.11. punktu) ceļā. Gadījumos, kad Puses nevar vienoties, strīdi tiek iesniegti izskatīšanai tiesā Latvijas Republikas normatīvajos aktos noteiktajā kārtībā.

9. KONFIDENCIALITĀTE UN PERSONAS DATI
9.1. Pusei ir tiesības apstrādāt no otras Puses iegūto informāciju, t.sk. ierobežotas pieejamības informāciju tikai Līgumā un/vai normatīvajos aktos noteiktajā apjomā ar mērķi nodrošināt Līgumā noteikto saistību izpildi, veicot apstrādi godīgi un saskaņā ar spēkā esošajiem tiesību aktiem, tajā skaitā ievērojot Eiropas Savienības un Latvijas Republikas normatīvajos aktos noteiktās prasības šādu datu apstrādei un aizsardzībai.
9.2. Par ierobežotas pieejamības informāciju šī Līguma ietvaros uzskatāma tāda informācija, kas ir paredzēta ierobežotam personu lokam sakarā ar darba vai dienesta pienākumu veikšanu un kuras izpaušana vai nozaudēšana šīs informācijas rakstura un satura dēļ apgrūtina vai var apgrūtināt iestādes darbību, nodara vai var nodarīt kaitējumu personu likumiskajām interesēm.
9.3. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līguma izpildi saistītu dokumentu saturu un citu informāciju, kas iegūta Līguma noteikumu izpildīšanas procesā, kā arī Pušu rīcībā esošo tehnisko, komerciālo un citu informāciju par otru Pusi un tā darbību. Puses ir atbildīgas par to, lai to amatpersonas, darbinieki un konsultanti, kuru rīcībā ir noteiktā informācija, neizpaustu to trešajām personām un ievērotu konfidencialitātes ievērošanas pienākumu. Pusēm ir tiesības izpaust ierobežotu informāciju trešajām personām tikai pēc otras Puses rakstveida piekrišanas saņemšanas, izņemot normatīvajos aktos noteiktos gadījumus un kārtību.
9.4. Pusēm ir tiesības apstrādāt no otras Puses iegūtos fizisko personu datus tikai Līgumā un/vai normatīvajos aktos noteiktajā apjomā ar mērķi nodrošināt Līgumā noteikto saistību izpildi, veicot apstrādi godīgi un saskaņā ar spēkā esošajiem tiesību aktiem, tajā skaitā ievērojot Eiropas Savienības un Latvijas Republikas normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai ievērot Fizisko personu datu apstrādes un Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
9.5. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līguma izpildi saistītos fizisko personu datus, kas iegūta Līguma noteikumu izpildīšanas procesā. Fizisko personu dati, ko Līguma darbības laikā katra puse iegūst no otras puses, bez iepriekšējās saskaņošanas ar otru pusi var tikt izplatīta, atklāta, nodota tikai normatīvajos aktos paredzētajos gadījumos un kārtībā.
9.6. Puses nodrošina: 1) informācijas konfidencialitātes un datu aizsardzības prasību ievērošanu no savu darbinieku, pilnvaroto pārstāvju un citu saistīto personu puses, kurām dati ir vai var būt pieejami uz Līguma vai tiesiska pamata, 2) informācijas un personas datu aizsardzības prasību ievērošanu no ārpakalpojumu sniedzēju puses, kuriem ir iespējams piekļūt vai pastāv iespēja piekļūt datiem, 3) ka tam uzticētie personas dati netiks izmantoti savām vajadzībām vai citiem, no Līguma neizrietošiem mērķiem, vai citādi, kā vien saskaņā ar otras Puses norādījumiem, ja vien to darīt nepieprasa tiesību akti.
9.7. Puses apliecina un garantē, ka tiks īstenoti atbilstoši tehniskie un organizatoriskie pasākumi tādā veidā, ka Līguma ietvaros iegūtās informācijas aizsardzībā tiks ievērotas normatīvo aktu prasības un tiks nodrošināta datu subjekta tiesību aizsardzība, tādā mērā, kādā tie var tikt saprātīgi attiecināti uz Pusēm Līgumā noteikto uzdevumu izpildei.
9.8. Puses apliecina, ka gan līguma darbības laikā, gan pēc Līguma darbības izbeigšanās tās nodrošinās Līguma darbības laikā iegūtās informācijas konfidencialitāti un personas datu aizsardzību neatkarīgi no informācijas iegūšanas (rakstiski, mutiski vai elektroniski) un uzglabāšanas veida.
9.9. Puses apņemas nekavējoties informēt viena otru, ja tām kļūst zināms, ka kāda no personām, kurai saskaņā ar Līguma noteikumiem tika izpausta konfidenciāla vai personas datus saturoša informācija, ir pārkāpusi konfidencialitātes ievērošanas pienākumu. Puses piekrīt nodrošināt otrai Pusei visu nepieciešamo palīdzību saistībā ar jebkādiem Puses pasākumiem vai procedūrām, kuras tā var veikt vai ierosināt pret šādām personām saistībā ar šādu pārkāpumu.
9.10. Puses ir savstarpēji atbildīgas par šajā Līgumā paredzēto konfidencialitātes un datu aizsardzības prasību pārkāpšanas rezultātā radīto zaudējumu atlīdzināšanu.

10. LĪGUMA IZPILDĒ IESAISTĪTIE APAKŠUZŅĒMĒJI UN TO NOMAIŅA
10.1. Apakšuzņēmējs ir pretendenta nolīgta persona vai savukārt tās nolīgta persona, kura sniedz Pakalpojumus Līguma izpildei.
10.2. Piegādātājs nav tiesīgs bez saskaņošanas ar Pircēju veikt Iepirkuma piedāvājumā norādīto Apakšuzņēmēju nomaiņu un iesaistīt papildu Apakšuzņēmējus Līguma izpildē. 
10.3. Pircējs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
10.3.1. piedāvātais Apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
10.3.2. tiek nomainīts Apakšuzņēmējs, uz kura iespējām Iepirkumā Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Iepirkumā Piegādātājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem (atbilstoši Pasūtītāja norādītajam Iepirkuma procedūras dokumentos);
10.3.3. piedāvātais Apakšuzņēmējs, kura sniedzamo pakalpojumu vērtība ir vismaz 10 000,00 EUR no kopējās Līguma vērtības, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem (atbilstoši Pasūtītāja norādītajam Iepirkuma procedūras dokumentos);
10.3.4. Apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.4. Pircējs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.5. Pārbaudot jaunā apakšuzņēmēja atbilstību, Pircējs piemēro Publisko iepirkumu likuma 42.panta noteikumus (atbilstoši Pasūtītāja norādītajam Iepirkuma procedūras dokumentos). Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par Apakšuzņēmēja nomaiņu iesniegts Pircējam. Izslēgšanas nosacījumu pārbaudi Pircējs veic attiecībā uz to datumu, kad Pircējs lemj par atļaujas sniegšanu Piegādātājam Līguma izpildes nodrošināšanai nomainīt Apakšuzņēmēju vai piesaistīt jaunu Apakšuzņēmēju.
10.6. Pircējs pieņem lēmumu atļaut vai atteikt Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
10.7. Piegādātājam jānodrošina, ka Apakšuzņēmējs tam uzticēto piegādes daļu nenodos tālāk bez Pircēja rakstiskas piekrišanas.
10.8. Līguma darbības laikā Pircējam ir tiesības pieprasīt nomainīt Apakšuzņēmēju, ja viņi savus pienākumus veic nekvalitatīvi vai neievēro spēkā esošos normatīvos aktus. Piegādātāja pienākums ir nodrošināt Pircēja prasību izpildi par Apakšuzņēmēja nomaiņu pēc Pircēja pieprasījuma. 
10.9. Ja Piegādātājs neievēro Līguma 10.sadaļā noteikto iesaistīto Apakšuzņēmēju nomaiņas kārtību, Pircējs var apturēt Līguma izpildi līdz Piegādātājs ir novērsis konstatētos pārkāpumus.
10.10. Piegādātājs ir atbildīgs pret Pircēju un trešajām personām par visiem zaudējumiem, kuri radušies Piegādātāja nodarbināto Apakšuzņēmēju saistību izpildes ietvaros.

11. CITI NOTEIKUMI
11.1. Kontaktpersona/(-as) no Piegādātāja puses:  _______________, tālrunis _____________, e-pasts: _________________.
11.2. Kontaktpersona/(-as) no Pircēja Puses: _______________, tālrunis _____________, e-pasts: _________________.
11.3. Līgumā nereglamentētajos jautājumos Puses vadās pēc Latvijas Republikā spēkā esošajiem normatīvajiem aktiem.
11.4. Līgums ietver pušu pilnīgu vienošanos, puses ir iepazinušās ar tā saturu un piekrīt visiem tā punktiem, un apliecina to, parakstot šo Līgumu.
11.5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējām.
11.6. Jebkādi paziņojumi un cita veida korespondence saistībā ar Līgumu ir jāveic rakstveidā ņemot vērā Paziņošanas likuma prasības.  
11.7. Katrai Pusei ir 5 (piecu) darba dienu laikā jāziņo otrai Pusei par savu rekvizītu (nosaukuma,  juridiskā statusa, adreses un tml.) maiņu.
11.8. Ja kāds no Līguma noteikumiem zaudē juridisko spēku, tad tas neietekmē pārējos Līguma noteikumus. 
11.9. Līgumam tiek pievienoti un ir tā neatņemamas sastāvdaļas šādi pielikumi:
11.9.1. …..
11.9.2. …..
11.10. Līgums ar tā pielikumiem ir sastādīts latviešu valodā uz __ (____) lapas/ām elektroniskā dokumenta veidā un parakstīts elektroniski ar drošu elektronisko parakstu, kas satur laika zīmogu.

12. PUŠU ADRESES, REKVIZĪTI UN PARAKSTI
Pircējs:						   Piegādātājs:    

